Buhez ar Zent. pages 719, 720, 721. Encyclopédie Marikavel.\npages 719, 720, 721\nTriouec'hvet devez a viz Here\nAn avieler sant Lukas a zo bet meulet gant an abostol bras sant Pôl, pe, evit lavaret gwell, a zo bet meulet gant ar Spered-Santel e-unan, a gomze dre c'henou an abostol. Eur seurt enor a zo dreist kement a oufemp da lavaret. Ha koulskoude, ganimp-ni e chom e « Aviel » ha levr « Oberou an Ebestel », daou levr hag a zo eun testeni splann eus e zantelez hag eus e vertuziou dispar, p'eo gwir an eil hag egile a zo eul loden eus ar Skritur-Zakr.\nSant Lukas a oa ganet en Antioch, kêr-benn ar Syri, brudet dre he c'hommerz, he finvidigez hag he skoliou bras. Lukas a heuilhas ar skoliou-ze en e yaouankiz, hag a deuas da vezan gouiziek war skianchou an amzer-ze ha war ar vedesinerez, dreist-oll. Sant Jerom a lavar e oa eur mestr war e vicher; ha sant Pôl, pa skrive da dud fidel Kolos : « Lukas, medisin, hon breur muian-karet, a rent d'ec'h ar zalud, » a ziskouez e talc'has an avieler san-tel e labour war-dro an dud klanv, goude m'oa kristenet. Lavaret a rêr ive e oa eur mestr-liver. En Rom, en eun toul kuz dindan an douar, en kichen iliz Santez-Mari in via lata, zo bet kavet eun dôlen eus ar Werc'hez, war ni skrivet e oa unan eus ar seiz livet gant sant Lukas.\nLukas oa ganet pagan, mes abred ec'h anavezas relijion Jezuz-Krist, ha kerkent e heuilhas anezi gant prez. Ober a reas oberou ar fe, ha war genteliou Hon Zalver e reizas e vue. Dija e oa eur skouer eus an holl vertuziou, pa gemeras sant Pôl anezan evit bezan e genlabourer hag e gompagnon.\nAr veaj kentan a rejont asamblez oa eus Troad betek Philip, er Masedoan, war-dro arbla 51. Diwar ar mare-ze, an daou sant bras-man n'en em zispartijont ket nemeur. Sant Lukas n'en doa ken c'hoant nemet rannan gant an abostol e labouriou hag e boaniou. Asambles e rejont tro ar c'hêriou bras eus ar Grès, hag eun eost puilh a gristenien a ziwanas war o lerc'h. Gant sant Pôl e oa pa oe heman prizoniet en Sezare; ha pa oe kaset ac'hane da Rom, Lukas hen heuilhas hag à chomas gantan (1). Eun nebeut blaveziou goude, pa oe, evit an eil gwech, prizoniet en Rom, sant Pôl, en e lizer da Dimothe, (2) a lavar «n'eus den gantan nemet Lukas ». An avieler eta a oa ar mignon fidel-ze n'hall bezan dispartiet diouz e vignon nemet gant ar maro.\nLukas a skrivas e Aviel en Akaï, en gregach, yez ar vro-ze, war-dro ar bla 58. Ar pez a glaske, dreist pep tra, oa ober anaout bepred gwelloc'h bon Zalver Jezuz-Krist : e c'hinivelez burzudus, e gomzou, e oberou, e viraklou, e Basion hag e varo. Prezegennou an Ebestel a oa holl diazezet war an treo-ze; mes eur brezegen a ve buhan ankouaet; evit ober labour padus, red oa eta lezel dre skrid, gant ar gristenien neve, eul levr hag a vije kavet ennan, 'n eun doare berr, skler ha gwirion, skoueriou ha kenteliou an Otrou. Aviel sant Vaze ha hini sant Mark a oa savet dija; mes da gredi eo ne oant ket anavezet awalc'h er broiou ma prezege enne sant Pôl ha sant Lukas. (D'ar mare-ze, ne oa nemet skridou-dorn, hag ar skridou-ze ne oant ket stank). Lukas eta, desket mat gant e vestr sant Pôl, gant sant Per ha sant Barnabas, an evoa anavezet en Antioch, gant sant Jakez, kenderv hon Zalver, au evoa gwelet en Jeruzalem. ha gant meur a hini-all o devoa gwelet oberou an Otrou; kelennet ouspen gant ar Spered-Santel a ziwalle e bluen eus an disteran fazi, a gontas bue Jezuz adalek ar penn kentan.\nAviel sant Lukas a zo, muioc'h eget an tri-all, Aviel trugare Jezuz en kenver ar bec'herien : ennan eo eman istor konversion Mari-Madalen ha parabolen ar Mab Prodig. - Aviel sant Lukas eo Aviel ar c'hantikou : ennan e kavomp ar Gloria in excelsis, ar Benedictus, ar Magnificat, an Nunc dimittis. — En Aviel sant Lukas e welomp ive, alïesoc'h eget er re-all, al lod o deus bet ar gwrage santel en dasprenadurez ar bed. Hen eo a gomzo ar muian eus ar Werc'hez Vari, eus santez Elisabeth, eus ar brofetez Anna, eus intanvez Naïm, eus Mari-Madalen, eus c'hoarezed Lazar, eus merc'hed Jeruzalem a heuilhas an Otrou war hent ar C'halvar.\nPetra deuas da vezan an avieler kalonek, goude merzerenti e vestr sant Pôl ? — Aman n'hon deus mui a desteniou sur. Gouzout a reomp hepken e talc'has da brezek Aviel Jezuz en kalz broiou ; mes bepred e tizroe d'ar Grès ha, dreist-oll, d'an Akaï. Eno ive, war fin ar c'hantved kentan, e varvas merzer. Er bla 357, war urz an impalaer Konstans, e relegou a oe douget eus Patras, en Akaï, da Gonstantinopl, ha laket en iliz an Ebestel gant re sant Andre ha sant Timothe.\nGrêt d'ar re-all ar pez a garfec'h a ve grêt d'ec'h hoc'h-unan.\nMa n'ho peus karante nemet evit ar re a gar ac'hanoc'h, peseurt mirit ho peus ? Ar bec'herien a ra kement-se.\nMa ne ret vad nemet d'ar re a ra vad d'ec'h, pelec'h eman ho mirit ? Ar bec'herien hen gra ive.\nMa ne roet en prest nemet d'ar re a c'hallo ho tigoll, peseurt mirit ho peus ? Ar bec'herien a ro ive en prest, gant ma vezo rentet d'eze kement ha m'o deus roët.\nC'houi, karet hoc'h enebourien, grêt vad ha roët en prest d'ar re n'oc'h en gortoz a netra digante, hag ho tigoll a vezo bras, hag e vefet gwir vugale an Holl-C'halloudek, azo mat en kenver an dud dianaoudek hag an dud fall.\nBezel eta trugarezus evel ho Tad a zo trugarezus.\nNa varnet ket ha ne vefet ket barnet na gondaonet ket ha ne vefet ket kondaonet; pardonet hag e vezo pardonet d'ec'h.\nRoët hag e vezo roët d'ec'h ; eur muzul mat, ha stardet, ha gwasket, ha leun-chouk a vezo skuilhet en ho kerc'hen. Ar muzul ho pezo kemeret gant ar re-all a vezo ive kemeret ganec'h.\n(1) Oberou an Ebestel XXVII, XXVIII. 16.\n(2) II. Tim. IV, 2.


Republik Kiprenez - Howling Pixel\n(Banniel Kiprenez) (ardamezioù Kiprenez)\nYezh ofisiel gresianeg ha turkeg\nPrezidant' (priñs) Dimitris Christofias\nKod war ar Genrouedad .cy\nKiprenez en Unaniezh Europa\nDimitris Christofias (ganet d'an 29 a viz Eost 1946) zo ur politikour ha prezidant republik Kiprenez abaoe an 28 a viz C'hwevrer 2008. En Unaniezh Europa eo Christofias ar prezidant nemetañ ezel eus ur strollad komunour.\nDa heul ur gwallzarvoud en ur stok armoù ha klemmoù a-berzh ar boblañs e c'houlennas Christofias dilez holl izili ar gouarnamant e miz Gouere 2011.\nGreenpeace (o tont eus ar saozneg : peoc'h glas) a zo un aozadur nann-gouarnamantel difeuls a stourm evit gwareziñ an endro. Kavout a reer ar gevredigezh-se e muioc'h eget 55 bro dre ar bed a-bezh.\nKomzet e vez rannyezh c'hresianek Kiprenez pe gresianeg Kiprenez (gresianeg: Κυπριακή διάλεκτος, "rannyezh kiprenezek" pe Κυπριακά "kiprenezeg") gant muioc'h evit 500.000 den e Kiprenez ha gant kantmiliadoù a ezvroidi.\nKomzet e vez evel yezh kentañ gant an darn vrasañ eus ar Gipreneziz c'hresianek, an darn vrasañ anezhe o chom e lodenn su ar vro e Republik Kiprenez hag ivez gant un nebeud tud kozh pe goshoc'h e kêriadennoù resis tro-dro da Louroudjina ha Tylliria/Dillirga e Republik Turk Kiprenez an Norzh ha komzet e vez evel eil yezh ivez gant an darn vrasañ eus ar Gipreneziz turkek gozh.\nUl liamm diglosia zo etre ar rannyezh c'hresianek komzet e Kiprenez en un tu, implijet dre gomz gant an darn vrasañ eus an dud, hag an dimotiki pe "gresianeg unvan", implijet dre skrid hag evit kas da benn aferioù ofisiel hag a renk uhel, en tu all. Implijet e vez ar gresianeg unvan (gant ur pouez-mouezh lec'hel peurliesañ avat) er skolioù (estreget war porzh ar skol), er breujoù, er mediaoù (skingomz, skinwel, kelaouennoù...) hag ivez pa gomzer dirak ha gant tud o tont eus lec'h all. Implijet e vez stank avat ar c'hiprenezeg war ar genrouedad hag evit kas gerioùigoù a bellgomz da bellgomz.\nDre vras, seul greñvoc'h ar rannyezh implijet gant un den bennak (da lâret eo seul dostoc'h ouzh ar vazilektenn), seul vuioc'h e vo lakaet da "blaou" (χώρκατος; "kêriadennad"), da lâret un den dizesk ha paour dreist-holl gant an Kiprenezed a renkad uhel pe uheloc'h.\nAr gegin-derv (liester : kegined-derv), pe kegin (liester : kegined), a zo ur spesad golvaneged eus ar c'hoadoù hag ar garzhaouegoù, Garrulus glandarius an anv skiantel anezhañ.\nDeskrivet e voe ar spesad gant an naturour svedat Carl von Linné (1707-1778) e 1758 evit ar wech kentañ, Corvus glandarius (kentanv) e anv skiantel d'an ampoent.\nKiprenez (gresianeg Κύπρος ; turkeg Kıbrıs) a zo un enezenn e reter ar Mor Kreizdouar, 75 km er-maez da aod su Turkia.\nHe gorread a zo 9 251 km². Mar seller hepken ouzh an douaroniezh emañ Kiprenez en Azia, met degemeret eo ar vro evel ur vro eus Europa evit abegoù istorel, sevenadurel ha politikel.\nAr glujar choukar (liester : klujiri choukar) a zo ur spesad evned krenndev, Alectoris chukar an anv skiantel anezhañ.\nAnvet e voe Perdix Chukar (kentanv) da gentañ-penn (e 1830) gant al loenoniour breizhveuriat John Edward Gray (1800-1875). Dont a ra e anv eus ar ger hindek "chukor" a vez graet anezhañ da envel al laboused-se.\nAr c'hogenneg kuch (liester : kogennegi-kuch) a zo ur spesad golvaneged, Galerida cristata an anv skiantel anezhañ.\nAnvet e voe Alauda cristata (kentanv) da gentañ-penn (e 1758) gant an naturour svedat Carl von Linné (1707-1778).\nAl laouenan troc'hanik (liester : laouenaned troc'hanik), pe laouenan pe laouenanig hepmuiken, pe draouennig vihan, zo brudet da vout unan eus evned bihanañ Breizh, met n'eo ket an hini bihanañ-holl avat.Troglodytes troglodytes eo e anv skiantel, met anvet e voe Motacilla Troglodytes (kentanv) da gentañ-penn (e 1758) gant an naturour svedat Carl von Linné (1707-1778).\nLur Kiprenez, anvet ivez en un doare nann-ofisiel Lira Kiprenez (eus a latin lira, gresianeg λίρα / lies. λίρες ha turkeg lira) a zo ur moni implijet e Republik Kiprenez hag e Akrotiri ha Dhekelia. Republik Turk Kiprenez an Norzh a ra gant Lira Nevez Turkia avat.\nE 1879 e voe krouet lur Kiprenez. An hevelep talvoudegezh hag al Lur Saoz o-doa betek 1960 ha disrannet e oa e 20 shilling (σελίνι / σελίνια, şilin). E 9 piastr (γρόσι / γρόσια, kuruş) e oa disrannet ar shilling ivez da virout ul liamm gant al Lira Durkat a oa disranet e 100 kuruş. E 40 para e oa disrannet pep piastr. Gant ar bloavezhioù e lakaas ar monc’hwezh talvoudegezh ar para da zigreskiñ ha divizet e voe e 1955 da erlec'hiañ ar paraoù hag ar shillingoù gant 1000 mil (μιλς, mil). Kenderc'hel a rejod da envel ar pezh 5 mil ur "piastr" hag hini 50 mil ur "shilling".\nE 1983 e erlec'hjod ar miloù gant centoù. Pep cent a dalveze 10 mil. D'an amzer-se e oa ar pezh bihana e dalvoudegezh hini 5 mil. 1/2 cent e voe adanvet met dilammet e voe buan a-walc'h goude m'en-do e lakaaet da zidalvoudus ar monc'hwezh.\nErlec'hiet e voa lur kiprenez gant an euro en dazont tost.\nAr varc'hvran (liester : marc'hvrini), pe marc'hvran veur (liester : marc'hvrini meur), a zo ur spesad golvaneged bras a seurt gant ar brini, Corvus corax an anv skiantel anezhañ.\nLevkosía (gresianeg: Λευκωσία / Lefkosía; turkeg Lefkoşa), pe Nikozia, eo kêr-benn Kiprenez. Rannet eo kêr abaoe brezel 1974 pa'z eo bet rannet an enez e div, gant Republik Kiprenez, an hini nemeti anavezet war an dachenn etrebroadel, ha Republik Turk Kiprenez an Norzh (anavezet hepken gant Turkia). Kêr-benn an div Republik-se eo Nikozia.\nAr pennduig pe pennduig kilpenn gwenn (liester : pennduiged kilpenn gwenn), a zo ur spesad golvaneged, Periparus ater an anv skiantel anezhañ.\nAnvet e voe Parus ater (kentanv) da gentañ-penn (e 1758) gant an naturour svedat Carl von Linné (1707-1778).\nDiouzh tro e vez meret prezidantelezh ar C'huzul europat anezhañ lec'h divizout pennañ Unaniezh Europa. Bep c'hwec'h miz e vez troet, en urzh lizherennek anv pep Stad ezel eus an UE en he yezh ofisiel.\nKadoriet eo kendalc'hioù Europa (kuzulioù europat) a vez dalc'het a-hed ar c'hwec'hmiziad gant Penn Stad pe Penn gouarnamant ar vro e penn ar C'huzul europat. An den-se eo ivez Prezidant ar C'huzul europat.\nMa teu un deiz Bonreizh Europa da vezañ e talvoud, e teuio prezidant ar C'huzul europat da vezañ dilennet evit daou vloaz hanter gant izili ar C'huzul europat ha n'hallo ket mui sammañ kargoù en e vro e-keit-se.\nSetu roll ar prezidantelezhioù diwezhañ :\n19951añ Genver betek 30 Mezheven : Bro-C'hall\n1añ Gouere betek 31 Kerzu : Spagn19961añ Genver betek 30 Mezheven : Italia\n1añ Gouere betek 31 Kerzu : Iwerzhon19971añ Genver betek 30 Mezheven : Izelvroioù\n1añ Gouere betek 31 Kerzu : Luksembourg19981añ Genver betek 30 Mezheven : Rouantelezh-Unanet\n1añ Gouere betek 31 Kerzu : Aostria19991añ Genver betek 30 Mezheven : Alamagn\n1añ Gouere betek 31 Kerzu : Finland20001añ Genver betek 30 Mezheven : Portugal, Antonio Guterres\n1añ Gouere betek 31 Kerzu : Bro-C'hall, Jacques Chirac20011añ Genver betek 30 Mezheven : Sveden, Göran Persson\n1añ Gouere betek 31 Kerzu : Belgia, Guy Verhofstadt20021añ Genver betek 30 Mezheven : Spagn, José Maria Aznar\n1añ Gouere betek 31 Kerzu : Danmark, Anders Fogh Rasmussen20031añ Genver betek 30 Mezheven : Gres, Costas Simitis\n1añ Gouere betek 31 Kerzu : Italia, Silvio Berlusconi20041añ Genver betek 30 Mezheven : Iwerzhon, Bertie Ahern\n1añ Gouere betek 31 Kerzu : Izelvroioù, Jan Peter Balkenende20051añ Genver betek 30 Mezheven : Luksembourg, Jean-Claude Juncker\n1añ Gouere betek 31 Kerzu : Rouantelezh-Unanet20061añ Genver betek 30 Mezheven : Aostria\n1añ Gouere betek 31 Kerzu : Finland20071añ Genver betek 30 Mezheven : Alamagn, Angela Merkel\n1añ Gouere betek 31 Kerzu : Portugal20081añ Genver betek 30 Mezheven : Slovenia\n1añ Gouere betek 31 Kerzu : Bro-C'hall, Nicolas Sarkozy20091añ Genver betek 30 Mezheven : Tchekia\n1añ Gouere betek 31 Kerzu : Sveden20101añ Genver betek 30 Mezheven : Spagn\n1añ Gouere betek 31 Kerzu : Belgia20111añ Genver betek 30 Mezheven : Hungaria\n1añ Gouere betek 31 Kerzu : Polonia20121añ Genver betek 30 Mezheven : Danmark\n1añ Gouere betek 31 Kerzu : Republik Kiprenez20131añ Genver betek 30 Mezheven : Iwerzhon\n1añ Gouere betek 31 Kerzu : Lituania20141añ Genver betek 30 Mezheven : Gres\n1añ Gouere betek 31 Kerzu : Italia20151añ Genver betek 30 Mezheven : Latvia\n1añ Gouere betek 31 Kerzu : Luksembourg20161añ Genver betek 30 Mezheven : Izelvroioù\n1añ Gouere betek 31 Kerzu : Slovakia20171añ Genver betek 30 Mezheven : Malta\n1añ Gouere betek 31 Kerzu : Rouantelezh-Unanet20181añ Genver betek 30 Mezheven : Bulgaria\n1añ Gouere betek 31 Kerzu : Aostria20191añ Genver betek 30 Mezheven : Roumania\n1añ Gouere betek 31 Kerzu : Finland\nRauf Denktaş (Pafos, 27 a viz Genver 1924 - Nikozia, 13 a viz Genver 2012) a oa un alvokad hag ur politiker turk eus Kiprenez hag a voe prezidant kentañ Republik Turk Kiprenez an Norzh betek 2005.\nKregiñ a reas d'ober politikerezh en e yaouankiz, pa oa Kiprenez e dalc'h Breizh-Veur c'hoazh. E 1973 e voe dilennet da vesprezidant Republik Kiprenez. E 1974 ha 1975, goude aloubadeg hanternoz Kiprenez gant arme Turkia, e voe prezidant ar velestradurezh emren turk. Etre 1975 ha 1983 e voe prezidant ar stad kevreet turk hag adalek 1983 e voe prezidant ar stad nevez-embannet, Republik Turk Kiprenez an Norzh (e turkeg : Kuzey Kıbrıs Türk Cumhuriyeti, KKTC).\nSetu amañ listenn peuzklok sturiennoù Stadoù, tiriadoù ha broadoù ar bed a vremañ. Lod anezho o deus dibabet tremen hep sturienn.\nUn arouez ♦ zo dirak an elfennoù ha n'int ket Stadoù dizalc'h.\nSzeged (distaget [ˈsɛɡɛd] en hungareg) zo ur gêr eus Hungaria, er c’hreisteiz da Vudapest, e kember ar stêrioù Tisza ha Maros, e kontelezh Csongrád. War-dro 170 000 a annezidi zo enni (e 2011).\nKêr bennañ kreisteiz Hungaria eo, nepell diouzh harzoù Serbia ha Roumania, ha brudet eo Skol-veur Szeged. Anavezet eo korn-bro Szeged abalamour ma c’hounezer kalz paprika ennañ.\nA-gozh eo anavezet Szeged ha Partiscum e oa hec’h anv da vare ar Romaned. Eus 1183 eo ar meneg kentañ eus an anv hungarek Szeged. Sez gouarnamant enep-dispac’hel Hungaria e voe Szeged e 1919, pa oa bet embannet Republik Soviedel Hungaria gant ar gomunourien e Budapest.


Paol Aorelian - Wikipedia\nPaol Aorelian, pe Paulinus Aurelianus (e latin), Paol a Leon a wechoùigoù, zo ur sant brezhon eus ar VIvet kantved, deuet eus al lodenn eus Enez Vreizh a zo kreisteiz Kembre hiziv. Gantañ e voe savet eskopti Leon ha marteze Kastell-Paol (Bro-Leon) hervez an hengoun. Bez ez eo unan eus ar seizh eskob , pe Sent Breizh, o deus diazezet seizh eus nav eskopti kozh Breizh.\nD'an 12 a viz Meurzh e vez lidet sant Paol Aorelian .\n2 E vuhez, etre istor ha mojenn\n2.2 E Kerne-Veur\n2.3 E Breizh\n3 E ziskibien\n6 Tro Breizh\nPaol eo e anv e brezhoneg, Paulinus e latin. Gant an anv Aorelian e c'haller soñjal e oa kar d'ar brezelour Ambrosius Aurelianus a oa e penn Brezhoned Enez Vreizh a-enep ar Saozon etre 470 ha 485. Kadarnaet eo gant se ar soñj e oa aozet an divroadeg da Arvorig gant priñsed ha beleien adalek ar VIvet kantved evit tec'hel rak lanv aloubadeg ar Saozon.\nE vuhez, etre istor ha mojennAozañ\nStol Paol Aorelian en iliz Enez Vaz\nAnavezet eo e vuhez dre ar buhezskrid latin savet gant ar manac'h brezhon Wrmonoc en abati Landevenneg en IXvet kantved. Met an dornskrid koshañ deuet betek ennomp zo eus an Xvet kantved.\nGanet e oa Paol e Bro-Gembre war-dro ar bloaz 480, e Penychen (a zo Boverton hiziv) en Morgannwg met marteze ez eus kemmesk gant ur roue Paul Penychen. E dad a oa ur marc'heg, anvet Porphino, pe Perphirius/Porphyrius ("gwisket e moug"), hag a felle dezhañ ez afe da vrezelour eveltañ. Nav breur ha teir c'hoar en devoa. Anaout a reer anv daou vreur, Podol ha Natol, ha hini ur c'hoar, Juthwara, Sidwell (Sitofolla) a voe abadez, ha Wulvela.\nPeogwir e enebe ar mab ouzh e dad e voe lakaet, d'e nav bloaz, e manati ar manac'h Ildud, en enez Pyrus, a zo Caldey e saozneg.\nStudiañ a reas asambles gant Gweltaz ha Samzun, ha Dewi, e skol sant Iltud e Llanilltud Fawr (Bro-Gembre). Goude-se ez eas da vanac'h war douaroù e dad. Dont a reas diskibien d'e gaout.\nWar-dro 520 (pe abretoc'h) ez eas da g-Kernev-Veur, da gaout ar roue Konomor (marteze ar roue Marc'h e mojenn Tristan hag Izold) hag a rene e Domnonea, da lavarout eo en daou du da Vor Breizh. E Kernev-Veur, e krouas parrez Pawl, hag alese ez eas da Arvorig.\nHervez ar richenn e tilestras en Enez Eusa ha goude-se e teuas d'an douar- bras. Kont Leon, Withur, a roas dezhañ un aviel hag ur c'hloc'h, ar c'hastell roman hag Enez-Vaz. Paol a savas daou vanati, an eil war an enez hag egile er C'hastell. Evit sentiñ ouzh Childebert eo e teuas da vezañ eskob hag ar c'hastell a zeuas da vezañ an eskopti. Biskoazh n'eus ket bet kavet roudoù eus ar c'hastell-se.\nBeziet e voe e Kastell-Paol met kaset e voe e relegoù diwezhatoc'h da Fleury e-kichen Orléans.\nPevarzek e oant, hervez Wrmonoc, met ne ro ket anv an holl:\nGoueznou, anvet ivez Gouezeg\nKiel, a roas e anv da Briel, e Treger\nAnv zo eus sant Paol e meur a vuhezskrid santel :\nBuhez Sant Paol, skrivet e 884 en abati Landevenneg gant Wrmonoc,\nBuhez sant Malou,\nBuhez sant Gwenole.\nWar skeudennoù sant Paol e weler un aerouant ouzh e dreid alies, rak skarzhet en defe Enez-Vaz eus an aerouant-se.\nTremen a ra Tro Breizh ar gatoliked dre Gastell-Paol.\nSant Paol a Leon, Minihi Levenez, 1991.\nSant Paol Aorelian, tennet eus Buhez ar Sent Erwan ar Moal (br)\nSant Paol-Aorelian, tennet eus blog Arzh-mael (fr)\nAdtapet diwar « https://br.wikipedia.org/w/index.php?title=Paol_Aorelian&oldid=1988789 »\nKemm diwezhañ d'an 26 Ebr 2022 da 19:50\nKemmoù diwezhañ degaset d'ar bajenn-mañ d'an 26 Ebr 2022, da 19:50.


Stumm eus an 15 Du 2011 da 08:13\nun tamm adwel\nStumm eus an 29 Mez 2011 da 21:12 (kemmañ)\nStumm eus an 15 Du 2011 da 08:13 (kemmañ) (dizober)\n(un tamm adwel)\n'''Herve Gouedard''' en deus skrivet un toullad barzhonegoù ha danevelloù, ha troet danevelloù diwar an [[alamaneg]], oberennoù embannet e-barzh [[Alal Liamm]]. Ganet eo e [] e [[PloegPloheg]] ( Ploeuc/ Lié ) e [[Breizh-Uhel]], e-kreiz departamant [[Aodoù an Arvor]].\n[[Restr:Hervé Gouédard.jpg|thumb|right|300px|Herve Gouedard nevez bet-vet e briz Langleiz gantañ]]\nTremenet en deus e vugaleaj war ar maez, hag ar galloeg[[gallaoueg]] eo a zo bet e yezh kentañ, kent dezhañ mont d'ar skol. E dud-kozh a oa labourerien-douar - un atant dister, ha tud paour a-walc'h. Gant-se en deus anavezet mat ar gevredigezh kouer a oa bev-mat c'hoazh d'ar mare-se e Breizh, hag a zo aet da get abaoe.\nStudiet en deus e [[Bro-Alamagn]], dreist-holl, war al [[lennegezh]] hag ar [[prederouriezh|brederouriezh]].\n===Buhez Vicherelvicherel hag abaoe===\nBet eo o vevañ e Pariz, ugent vloaz-pad, e-lec'h ma oa o labourat war an dachenn sokial. Deuet eo en-dro da vevañ da [[Sant-Brieg]] seizh vloaz 'zo. Klañv e oa, divarrek da labourat, ha lakaet e oa bet "er-maez ar jeu" a-fed labour. Abaoe e ro kentelioù brezhoneg hag alamaneg e Sant-Brieg, e kevredigezhioù sevenadurel ar vro.\nDesket en deus brezhoneg d'an oad a dregont vloaz. Perak ? Bez' e oa e wreg a orin eus Loktudi, eer BroVro-Vigoudenn, hag an dro gentañ dezhañ d'en em gavout eno, en he familh, e oa bet souezhet o klevet tud o komz ar yezh-se, a oa dianav dezhañ, ha ne oa bet morse dedennet ganti betek neuze : troet e oa kentoc'h gant an alamaneg. Ur c'helenner dreist en deus bet, [[Alan Martel]] e anv, ha selaouet en deus kalz tud ar vro, er [[Bro-Vigoudenn|Vro-Vigoudenn]], evel-just, hogen ivez dreist-holl e [[Bro-Oueloù]] ha [[Bro-Dreger]], rak kalz a vrezhonegerien eus an takadoù-se a oa c'hoazh d'ar c'houlz-se e Sant-Brieg, deuet da labourat da Sant-Brieg e-tro ar bloavezhioù 501950/601960.\nKlask a ra ivez derc'hel da skrivañ danevelloù, met anzav a ra ne vez ket bepred kalz a startijenn gantañ. Lavarout a ra e vez gwall lezirek alies !... Koulskoude e c'heller lavarout ez eo deuet Hervé Gouédard da vezañ unan eus hon gwellañ skrivagnerien en amzer a-vremañ, daoust ma n'eo ket e oberenn eus ar puilhañ. E skridoù a vez labouret kalz, marteze emañ aze an digarez. Alies e vez diaes lakaat puilhentez ha madelezh da vont en-dro asambles !\nRoet eo bet dezhañ [[Priz Langleiz|Priz Xavier de Langlais]] ha priz Sten Kidna e 2009 en abeg d'e levr danevelloù ''Liñvadenn Kastellaodren'', Embannadurioù Alal Liamm.\nAdtapet diwar « https://br.wikipedia.org/wiki/Dibar:MobileDiff/1102810 »


Gwasg y Dref Wen - Wikipedia\nLogo Gwasg y Dref Wen\nGwasg y Dref Wen zo un ti-embann kembraek savet gant Roger Boore e 1969, deuet da vout unan eus ar re bouezusañ evit al levrioù-bugale e Kembre. Abaoe an deroù emañ e karter yr Eglwys Newydd e Caerdydd. Mibien Roger, Alun ha Gwilym Boore, eo a ra war dro an embregerezh. Dont a ra an anv 'Y Dref Wen' (ar gêr wenn) eus Canu Heledd, ur varzhoneg kembraek eus an Xvet kantved.\n500 levr zo ganto e gwerzh er mare-mañ. Levrioù kembraek ha saoznek a vez embannet, evit bugale dreist-holl, evit tud o teskiñ ar yezh ivez. Embanner levrioù Asterix ha Lom e oa er bloavezhioù 1970 ha 1980 .\nPrizioù zo bet gounezet ivez, evel gant al levr kegin Y Llyfr Rysetiau: Gwaed y Tylwyth gant Nicholas Daniels tapet gantañ Gwobr Tir na n-Og 2008.\nAdtapet diwar « https://br.wikipedia.org/w/index.php?title=Gwasg_y_Dref_Wen&oldid=1950711 »


DMOZ Internet Directory : World : Brezhoneg : Kevredigezh\nKevredigezh 39 Sites\nkevredigezhiou, politikerezh, ekonomiezh, relijion, endro...\nNo sub-categories 4 Sites Feiz ha kredennoù\nNo sub-categories 5 Sites Kudennoù\nDeskadurezh, Yezh 7 Sites\nNo sub-categories 1 Sites Politikerezh\nNo sub-categories 6 Sites Tud\nWeblogoù 6 Sites\nDizolo - Kreizenn bedagogel liesvedia Skeudenn Bro Roazhon : brezhoneg, kazetenn enlinenn, krouadennou, obererezhiou. GGA war soc.culture.breton - Goulennoù graet alies diwar sevenadur Breizh, gant o respontoù: Douaroniezh, istor, sevenadur, evañ ha debriñ, ar Brezhoneg. SKED - Pal ar C'hevredad : kenvodañ, talvoudekaat ha kas war-raok ar sevenadur breizhek. Deizioadoù, an obererezhioù, listenn ar c'hevredigezhioù ha tammoù eus 'Skedig'. Diwanet - Lec'hienn ar gevredigezh Diwanet, bet savet evit skolidi gozh Diwan hag an holl re o deus c'hoant gouzout petra ez int deuet da vezañ. Ti ar Brezhoneg - Lec'hienn brezhonegerien bro Bariz. Kevredigezh hervez lezenn 1901 evit bodañ brezhonegerien, studierien war ar brezhoneg, holl re o deus c’hoant mont war raok gant ar yezh. E Paris 14et. An Oaled - Ur greizenn-dizoleiñ digor a-hed ar bloaz, aotreet gant an Deskadurezh-Stad. Degemeret e vez ar skolaerien hag o skolidi -e brezhoneg pe e galleg- evit o frantadoù-studi diwar-benn ar yezh, ar sevenadur, ar glas pe an natur. Ofis ar brezhoneg - Termeniñ ha seveniñ an obererezhioù a ranker kas da benn evit brudañ ha kas ar brezhoneg war-raok war bep tachenn eus ar vuhez sokial ha foran eo pal Ofis ar Brezhoneg. Kaouenn - Lec'hienn ur gevredigezh a embann enrolladennoù video, reportajoù, pezhioù-c'hoari hag atersadennoù e Brezhoneg. Kuzul Sevenadurel Breizh - Lec'h bodan ar c'hevredigezhiou sevenadurel breizhek. Genealogiezh - roglo - Bon roadoù genealogiezh evit kavout tud.\nFrance : Régions : Bretagne 58 Sites\nSaozneg - Afrikaneg - Armenianeg - Asturianeg - Indonezeg - Malaieg - Bosneg - Bulgareg - Daneg - Spagnoleg - Esperanteg - Euskareg - Furlan - Skoseg - Kroateg - Italianeg - Kannada - Kazakh - Swahileg - Koreaneg - Kurdeg - Luksembourgeg - Makedoneg - Maratheg - O'zbekcha - Okitaneg - Romancheg - Rusianeg - Sardineg - Albaneg - Sinhala - Sloveneg - Slovakeg - Serbeg - Finneg - Tagalog - Tamileg - Tatareg - Telugu - Thailandeg - Vietnameg - Ukraineg - Uyghurche - Iselandeg - Katalaneg - Hindi - Alamaneg - Estoneg - Hebraeg - Tchekeg - Nederlandeg - Nordfriisk - Azerbaijaneg - Japaneg - Lietuvių - Perseg, Farsi - Roumaneg - Sicilianu - Svedeg - Türkmençe - Arabeg - Belaruseg - Sinaeg - Galleg - Frizeg - Føroyskt - Iwerzhoneg - Goujarateg - Hungareg - Ossetian - Poloneg - Punjabeg - Sinaeg eeunaet - Kembraeg - Gresianeg - Interlingua - Kashubeg - Latveg - Latin - Norvegeg - Portugaleg - Turkeg - Galizeg - Taiwaneg - Kyrgyz - Bashkir - Aragonés


Joël Le Jeune, Lena Louarn, Pierre Simunek\nLid-reiñ Label 2 da TK Lannuon-Treger d'ar 15 a viz Ebrel 2013\nEn e brezegenn en deus roet an ao. Le Jeune roll an oberoù niverus bet kaset da benn gant an TK (13 en holl) evit lakaat ar brezhoneg war wel war ur bern skoroù a sell ouzh e gefridioù : kartennoù-bizit an dilennidi hag ar gargidi, paper-lizher, panellerezh ar sez, panellerezh savadurioù ar gumuniezh, teulioù kelaouiñ, kirri gwazadur ha kement zo… Gant an it. L. Louarn ez eus bet meneget pegen pouezus eo diskouez ar yezh d’an holl en ur c’horn-bro ma kaver ouzhpenn 650 bugel skoaliataet en 3 hentad publik, prevez ha Diwan.\nE miz C’hwevrer 2013 c’hoazh e oa bet enoret Lannuon-Treger TK da-geñver Prizioù dazont ar brezhoneg evit e labour evit ar yezh. Eil priz ar rummad « Ensavadurioù foran » en doa resevet d’ar c’houlz-se.


Ai’ta! en em gavo gant Ar Post adarre !\nPa gejo Ai’ta ! gant renerez Dileuriadur ar Post evit rannvro Breizh e vanko d’ar strollad kaout diganti engouestloù sklaer hag araokadennoù fetis evit ma kresko buan plas ar brezhoneg er Post ! An itron Anne Nicolas, renerez Dileuriadur ar Post evit rannvro Breizh, a zegemero dileuridi eus Ai’ta ! Breizh, e Roazhon, d’an 12 a viz Kerdu ; […]\nLez-varn galv Roazhon : ur prosez nerzhus evit hor yezh !\nD’al lun 18 a viz Du 2013 oa barnet unan ac’hanomp, Padrig, stourmer eus Ai’ta !. E lez-varn galv Roazhon oa glavet. Rebechet oa dezhañ bout lakaet pegsunioù « E brezhoneg ! – Ai’ta ! » war panelloù divrezhoneg e gornad vro. Barnet oa bet ur wech kentañ da 7500 € hep tro dezhañ d’em zifenn. Soñj Ai’ta ! […]\nUr stourmer deus Ai’ta ! en em gavo dirak lez-varn galv Roazhon d’an 18 a viz Du. Eno e vo barnet evit bezañ « skritellaouet dafar-hent ». E miz Kerzu 2012 e oa bet barnet ha kondaonet dija, hep n’en dije gellet en em zifenn, da baeañ ouzhpenn 7000 euro evit bezañ staget pegsunioù « E brezhoneg ! » ouzh panelloù […]\nEmvod Ai’ta! Treger bep miz e Lannuon\nAr bloaz-mañ e vo dalc’het emvodoù Ai’ta! Treger e Lannuon, bep miz, d’an eil meurzh da noz. Emgav e tavarn ar Valserezed (e-kichen iliz Brelevenez) da 8 eur noz. Digor eo d’an holl dud evel-just, brezhonegerien pe pas. D’ar meurzh 12 a viz Du e vo dalc’het an emvod kentañ eta. War ar stern e vo […]\nMuioc’h a gendoujañs evit ar brezhoneg o doa republikaned 1793 eget rektor akademiezh Roazhon e 2013 !\nEmañ ar strollad Ai’ta !, o paouez lenn al lizher bet kaset gant rektor akademiezh Roazhon, an Aotrou Michel Queré, evit respont d’ur goulenn bet savet gant an Aotrou Pierrick Massiot, prezidant kuzul-rannvro Breizh. Hemañ ziwezhañ a c’houlenne ma vefe skrivet en div yezh, brezhoneg ha galleg, sturiad ar Republik gall (“Frankiz, Kevatalded, Breudeuriezh”) war talbenn […]


King's Game (manga) - Wikipedia\n(Adkaset eus Ōsama Game)\n王様ゲーム Ōsama Gēmu\nDoare Niñvek, bredelfennerezh\nManga King's Game\nSenario Nobuaki Kanawaza\nTreser Hitori Henda\nRakembann Manga Action\nEmbann 28 Genver 2011\n- 22 Mezheven 2012\nFilm Ōsama Gēmu\nFilmaozer Norio Tsuruta\nProduerien Morozumi Yutaka\nAndrew Tamon Niwa\nSenario Junya Kato\nSkignañ 17 Kerzu 2011\nManga King's Game Extreme\nTreser Renji Kuriyama\nEmbann 28 Du 2012\n- 22 Gouere 2014\nManga King's Game Origin\nTreser J-Ta Yamada\nRakembann Monthly Action\nEmbann 10 Genver 2014\n- 12 Meurzh 2016\nManga King's Game Spiral\nEmbann 22 Genver 2015\n- 11 Du 2016\nKing's Game (王様ゲーム, Ōsama Gēmu) zo ur romant evit ar pellgomzioù hezoug skrivet gant Nobuaki Kanazawa (Pakkuncho e anv-pluenn). Adal ar romant ez eus bet savet ur manga e pemp lodenn, treset gant Hitori Renda hag embannet evit ar wech kentañ er gelaouenn Manga Action embannet gant Futabasha etre Genver 2011 ha miz Even 2012. Ar stumm gall a zo bet embannet gant Ki-oon etre C'hwevrer 2013 ha C'hwevrer 2014. Bez ez eus bet savet ur film e 2011 dindan an anv Ōsama Gēmu.\nUn heuliad a zo bet anvet King's Game Extreme (王様ゲーム 終極, Ōsama Gēmu Shūkyoku), ha treset gant Renji Kuriyama e pemp lodenn. Bez eo bet embannet evit ar wech kentañ er gelaouenn Estar embannet gant Futabasha. Embannet e oa bet etre miz Du 2012 ha miz Gouhere 2014.\nUn heuliad en a-raok a zo bet ivez anvet King's Game Origin (王様ゲーム 起源, Ōsama Gēmu Kigen, « Orinoù ar King's Game ») treset gant J-Ta Yamada hag embannet er gelaouenn Monthly Action. Embannet e oa bet etre miz Genver 2014 ha Meurzh 2016. 6 lodenn a ya d'ober an heulaid-se.\nUr pevare heuliad a zo bet anvet King's Game Spiral (王様ゲーム 臨場, Ōsama Gēmu Rinjō) trreset gant Renji Kuriyama hag embannet etre 2014 ha 2016 er gelaouenn Manga Action. Pevar manga a zo d'an heuliad embannet etre Genver 2015 ha Du 2016.\nUr manga doare tresadenn-bev a zo bet savet ivez hag embannet e miz Here 2017. Anvet eo King's Game The Animation (王様ゲーム ジ・アニメーション, Ōsama Gemu Ji Animēshon).\nKing's Game[kemmañ | kemmañ ar vammenn]\nD'An 19 a viz Here 2009, 32 lisead eus ar memes klasad a gav un sms war o pellgomzerioù hezoug da hanternoz rik. Hervez an destennig e vez rediet dezho sentiñ d'un urzh. Ma ne vez ket sentet gant pep hini anezho e vo ur binijenn. Kentañ urzhioù ar roue a zo reoù gwelet evel farsus gant al liseidi. Buan a-walc'h e teu an urzhioù da vezañ reoù direnkus. Ar re ne sentont a zo lazhet.\nHaroz an istor a zo Nobuaki Kanazawa, sikouret gant e garantezig Chiemi Honda, hag e gamaladi Naoya Hashimoto, klask a ra dre nep doare paouezh gant lazhadeg ar c'hlasad eilvet B.\nKing's Game Extreme[kemmañ | kemmañ ar vammenn]\nGoude bezañ cheñchet skol, Nobuaki, dreistbever nemetañ ar c'hlasad eilvet B a glask kaout ur vuhez normal. Poan a vez gantañ da gaout liammoù gant tud all ar c'hlasad nevez dre ar pezh a oa erruet a-raok. Goustadik e zisoñj ar C'hing's Game ha dont a ra a-benn da gaout gamaladed. Siwazh dezhañ adkregiñ a ra ar memestra gant ar c'hlasad ha Natsuko Honda unan eus al liseidi a zeuio war-wel evel an hini a fell dezhañ dreistbevañ a-us da bep hini ha da bep tra. Nobuaki a glasko gant sikour e gamaraded nevez da zreistbevañ ganto.\nAdtapet diwar « https://br.wikipedia.org/w/index.php?title=King%27s_Game_(manga)&oldid=1789121 »\nKemmoù diwezhañ degaset d'ar bajenn-mañ d'an 8 Ebr 2018, da 12:24.